Source: http://www.vyvlastnenie.sk/nabrezna-komunikacia/podrobny-pribeh/rozhodnutie-o-preruseni-odvolacieho-konania/
Timestamp: 2017-02-21 05:08:24+00:00
Document Index: 2031728

Matched Legal Cases: ['§ 6', '§ 58', '§ 29', '§ 40', 'súd ', 'súd ', '§ 29', '§ 29']

Nábrežná komunikácia v Prešove: Rozhodnutie o prerušení odvolacieho konania
K r a j s k ý ú r a d v P r e š o v e
Číslo: 2001/00047-002/SP-SA
V Prešove dňa 29.01.2001
Návrh na prerušenie odvolacieho konania vo veci vyvlastnenia nehnuteľností pánovi D. a pani D., Pod Kalváriou, Prešov
Krajský úrad v Prešove - odbor životného prostredia, ako príslušný orgán štátnej správy podľa ustanovenia § 6 odst. 2 zákona č 222/1996 Z. z. o organizácií miestnej štátnej správy a o zmene a doplnení niektorých zákonov a podľa § 58 odst. 1 zákona č. 71/1967 Zb. o správnom konaní, na základe návrhu podaného pánom D. a pani D., Pod Kalváriou, Prešov na prerušenie odvolacieho konania vo veci vyvlastnenia nehnuteľnosti rozhodnutím Okresného úradu v Prešove, odbor životného prostredia č. ŽP SP 3634/2000-Da zo dňa 27.10.2000 rozhodol takto:
V súlade s § 29 odst. 1 v spojení s § 40 zákona č. 71/1967 Zb. o správnom konaní
odvolacie konanie vo veci vyvlastnenia nehnuteľností rozhodnutím Okresného úradu v Prešove, odbor životného prostredia č. ŽP SP 3634/2000-Da zo dňa 27.10.2000 do doby, kým Okresný súd v Prešove nerozhodne o žalobe vedenej pod. č. 17 C 247/00.
Okresný úrad v Prešove, odbor ŽP vydal dňa 27.10.2000 pod číslom ŽP SP 3634/2000-Da rozhodnutie, ktorým na základe návrhu Slovenskej správy ciest - investorský útvar, Kasárenské nám. 4, Košice vyvlastnil pánu D. a pani D.
pozemok parc. č. 7244 o zábere 226 metrov štvorcových zapísaný v LV č. 2324 ako zastavaná plocha v podiele 1/1,
stavbu rodinného domu na pozemku parc. č. 7244 o zastavanej ploche 159,58 metrov štvorcových podľa znaleckého posudku č. 54/1999 v podiele 1/1,
ploty, studňu, kôlňu, trvalé porasty a vonkajšie úpravy podľa znaleckého posudku č. 54/1999 v podiele 1/1,
za účelom výstavby "I/68 Prešov - Nábrežná komunikácia, II. etapa v km 0,00-1,3".
Proti tomu rozhodnutiu podali v zákonom stanovenej lehote odvolanie pán D. a pani D., Pod Kalváriou, Prešov. Po predložení odvolania a spisového materiálu prvostupňovým správnym orgánom tunajšiemu úradu, odvolatelia dňa 27.12.2000 podali návrh na prerušenie odvolacieho konania z dôvodu, že na príslušnom súde bol podaný návrh na určenie, že cena za nehnuteľnosti určená v napadnutom rozhodnutí je stanovená podľa znaleckého posudku č. 54/1999, ktorý bol podkladom pre vyvlastnenie je neprimeraná.
Na základe podaného návrhu na prerušenie konania tunajší úrad listom č. 8-2000/01344-003 a č. 8-2000/0134-044 zo dňa 5.1.2001 vyzval odvolateľov k predloženiu dôkazu o tom, že o predmetnej veci je podaná žaloba na súde. Dňa 18.1.2001 bola KÚ v Prešove, odbor ŽP doručená kópia návrhu na určenie neprimeranosti kúpnej ceny podaného na Okresný súd v Prešove dňa 27.12.2000.
Vzhľadom k tomu, že na Okresnom súde v Prešove sa začalo konanie o predbežnej otázke a od vyriešenia predbežnej otázky na inom orgáne závisí aj rozhodnutie o odvolaní, bolo potrebné rozhodnúť tak, ako je to uvedené vo výrokovej časti tohto rozhodnutia.
V konaní bude pokračovať, len čo pominie prekážka, pre ktorú bolo prerušené, preto odvolateľ je povinný po ukončení konania na Okresnom súde v Prešov predložiť rozsudok na Krajský úrad v Prešove, odbor ŽP.
Proti tomuto rozhodnutiu o prerušení konania podľa § 29 odst. 3 zákona č. 71/1967 Zb. o správnom konaní nie je možné sa odvolať. V zmysle § 29 odst. 5 cit. zákona lehoty počas prerušenia konania neplynú.
Ing. František Kurilla
pán D., Pod Kalváriou, Prešov
pani D., Pod Kalváriou, Prešov
SSC - IÚ, Kasárenské nám. 4, Košice
Mesto Prešov, primátor mesta
Okresný úrad v Prešove, odbor životného prostredia